У Вікіпедыі ёсць артыкулы пра іншых асоб з прозвішчам Мартынава.

**Вальжына Морт** (сапр.: **Вольга Мартынава**; 1981, Мінск) — беларуская пісьменніца, паэтэса, перакладчыца.

Біяграфія
---------

Скончыла МДЛУ. Іграла ў п’есе «Калекцыянер» (аўтар і рэжысёр: Вольга Гапеева), першы і адзіны паказ якой адбыўся 2.10.2003 у рамках фестываля «Тры дні».

Друкавалася ў беларускіх і замежных літаратурных выданнях (Nihil, Orient Express, Kafka). Аўтар кнігі «Я тоненькая як твае вейкі» (2005). Друкавался ў сумесных зборніках паэзіі «12+1. Конкурс маладых літаратараў імя Наталлі Арсенневай» (2004), «Frontlinie» і інш. Перакладае з польскай і англійскай. Зборнікі В. Морт выдаваліся ў ЗША, Вялікабрытаніі, Германіі, Швецыі і ва Украіне, а паасобныя творы перакладзеныя на больш як дзесяць моў, у т.л. нямецкую, польскую, шведскую, англійскую, літоўскую, латышскую, славенскую, балгарскую, украінскую мовы.

Удзельніца міжнародных фестываляў паэзіі ў Германіі, Швецыі, Ірландыі, Славеніі, Літве. Фіналістка літаратурнага конкурсу імя Н. Арсенневай (вясна 2003). Лаўрэат міжнароднай літаратурнай узнагароды «Крышталь віленіцы» Міжнароднага літаратурнага фестываля «Віленіца-2004» (Славенія, 2005).

З 2006 Вальжына Морт жыве і працуе ў ЗША, дзе ў 2008 у выдавецтве Copper Canyon Press выйшаў зборнік беларускамоўных вершаў з іх перакладамі на англійскую мову «Factory of Tears» («Фабрыка слёз»), названы амерыканскім друкам «першым у гісторыі беларуска-англійскім паэтычным зборнікам, выдадзеным на тэрыторыі Злучаных Штатаў». Пераклад выканалі паэт Франц Райт і яго жонка Элізабет Олькерс Райт. Кніга таксама выйшла ў перакладах у Швецыі і Германіі. У 2010 Вальжына Морт была ўганаравана амерыканскай літаратурнай стыпендыяй Фундацыі Лэнэна (2009 Lannan Literary Fellowship), якой штогод уганароўваюцца як вядомыя, гэтак і маладыя «аўтары надзвычайных літаратурных якасцей, якія зрабілі значны ўнёсак у англамоўную літаратуру і выяўляюць патэнцыял для далейшай яскравай працы».

Творчасць Вальжыны Морт характарызуецца экспрэсіўнасцю лексікі[*крыніца?*].

Бібліяграфія
------------

* Я тоненькая як твае вейкі (2005, Логвінаў, Мінск)
* Эпідэмія ружаў (2017, Логвінаў, Мінск)
* Песні для мёртвых і ўваскрэслых (2022, Янушкевіч, Мінск)

### Па-англійску

* Factory of Tears (2008, Copper Canyon Press, Port Townsend)
* Collected Body (2011, Copper Canyon Press, Port Townsend)
* Music for the Dead and Resurrected (FSG, 2020; Bloomsbury, 2022)

### Пераклады на беларускую

* Ілля Камінскі, *Рэспубліка глухіх*, пер. з англ. Юлі Цімафеевай і Вальжыны Морт (2023, Скарына, Лондан)

Крыніцы
-------

1. ↑  Valʹžyna Mort // NUKAT — 2002.<a href='https://wikidata.org/wiki/Track:Q11789729'></a>
2. ↑  Vaľžyna Mort // MAK<a href='https://wikidata.org/wiki/Track:Q105192847'></a>
3. 1 2
4. ↑  Music for the Dead and Resurrected (англ.). *Macmillan Publishers*.
5. ↑  *bloomsbury.com*. Music for the Dead and Resurrected (англ.). *Bloomsbury*. Праверана 24 лістапада 2023.
6. ↑  Valzhyna Mort | Literatures in English **(нявызн.)**. *english.cornell.edu*. Праверана 24 лістапада 2023.
7. ↑   Архівавана 16 студзеня 2010.
8. ↑  Рэспубліка глухіх  (бел.). *www.skarynapress.com*.  Skaryna Press. Праверана 24 лістапада 2023.

|  |  |  |  |
| --- | --- | --- | --- |
| ⚙️  | 

| Нарматыўны кантроль |
| --- |
| GND: 138526702 · ISNI: 0000 0001 1473 2251 · LCCN: n2007059703 · NKC: js20181016520 · NUKAT: n2008147937 · SUDOC: 244142289 · VIAF: 58533480 |

 |